b'\n_START_ARTICLE_\nIvan Ba\xc5\xa1tijan\n_START_PARAGRAPH_\nIvan Ba\xc5\xa1tijan (Bastian) (Gornji Jugi kraj Kastva, 3. rujna 1828. - Trst, 11. o\xc5\xbeujka 1886.), hrvatski samouki slikar, kulturni i prosvjetni djelatnik. Brat je blizanac Mate Ba\xc5\xa1tijana._NEWLINE_Nakon \xc5\xa1kolovanja u Kastvu (pu\xc4\x8dka \xc5\xa1kola), Vi\xc5\xa1kovu, Rijeci (gimnazija), Zagrebu (gimnazija), sjemeni\xc5\xa1ta u Gorici i Trstu, zaredio se je 1852. godine za sve\xc4\x87enika. U dodir s hrvatskim preporodom je kao i njegov brat do\xc5\xa1ao za \xc5\xa1kolovanja u Zagrebu. Od tad djelatno rade na preporodu istarskih Hrvata i slijede rad biskupa Jurja Dobrile._NEWLINE_Radio je kod biskupa Strossmayera, za kojeg je nabavljao je i procjenjivao slike. Tako je razvio svoj slikarski talent. Namjeravao se dalje u\xc4\x8diti slikarstvu u Rimu, no nije dobio stipendiju. Slike mu se nalaze po nekolicini crkava, a njegovo poznatije djelo je hodo\xc4\x8dasni\xc4\x8dka zastava koju su hodo\xc4\x8dasnici iz Kastva dugo vremena nosili kad su i\xc5\xa1li na Trsat. Oslikao je likove bratovih junaka Jurine i Franine u Na\xc5\xa1oj slozi. Nakon katehetskog rada po Istri, on i brat su se nastanili u Trstu gdje su radili kao vjerou\xc4\x8ditelji._NEWLINE_Kulturni rad njegova brata Mate je ostao mnogo poznatijim.'